‘प्लेयर्स’ का एक्शन है शानदार : अभिषेक  
अभिषेक बच्चन फिल्म ‘इटेलियन जॉब’ के बहुत बड़े प्रशंसक हैं और उन्होंने इसके बॉलीवुड रीमेक का भरपूर आनंद उठाया।
अभिषेक बच्चन फिल्म ‘इटेलियन जॉब’ के बहुत बड़े प्रशंसक हैं और उन्होंने इसके बॉलीवुड रीमेक का भरपूर आनंद उठाया। उनका कहना है कि पिछले कुछ वर्षों में एक तरह की फिल्में करके वह उब गए थे। अभिनेता ने कहा कि माइकल केन अभिनीत फिल्म को उन्होंने कई बार देखा है और उसके हिन्दी रीमेक ‘प्लेयर्स’ के दौरान काफी लुत्फ उठाया।

	अब्बास-मस्तान की यह फिल्म 6 जनवरी को सिनेमाघरों में दस्तक देगी। अभिषेक ने कहा, ‘एक्शन फिल्म करने के दौरान मैंने पूरा आनंद उठाया। वास्तव में, पिछले दो-तीन साल में मैंने काफी एक्सपेरिमेंटल फिल्में की है और मैं अपने पुराने प्यार की तरफ वापस आना चाहता था।’

	उन्होंने कहा, ‘जब अब्बास ने मुझे कहानी सुनाई, तो मैं इसे शुरू करने के लिए काफी उत्साहित हो गया। मुझे पता था कि रीमेक को वह सही तरह बना सकते हैं।’